
Oznámenie o začatí prípravných trhových konzultácií – Dodávka zemného plynu
Spoločnosť Technické siete Bratislava, a.s., Primaciálne nám. č. 1, 814 99 Bratislava (ďalej len „verejný obstarávateľ“) uskutočňuje prípravné trhové konzultácie na predmet plánovanej zákazky: „Dodávka zemného plynu“ podľa § 25 zákona č. 343/2015 Z. z. o verejnom obstarávaní a o zmene a doplnení niektorých zákonov (ďalej len „ZVO“).
1. Základné informácie
Verejný obstarávateľ: 	Technické siete Bratislava, a.s., Primaciálne nám. č. 1, 814 99 Bratislava
Kontaktná osoba: 	Zuzana Jamnická
Adresa:			https://josephine.proebiz.com/sk/tender/43793/summary 
2. Opis predmetu prípravných trhových konzultácií
Predmetom plánovaného verejného obstarávania je dodávka zemného plynu do odberných miest Hlavného mesta SR Bratislavy, jeho rozpočtových a príspevkových organizácií a mestských spoločností, vrátane prepravy, distribúcie a služieb spojených s dodávkou zemného plynu, prevzatia zodpovednosti za odchýlku, a to v kvalite zodpovedajúcej technickým podmienkam prevádzkovateľa distribučnej siete, za dodržania platných právnych predpisov Slovenskej republiky, technických podmienok a prevádzkového poriadku prevádzkovateľa distribučnej siete do stanovených odberných miest počas obdobia od 1.10.2023.
Ďalšie podrobnosti týkajúce sa predmetu PTK sú uvedené v dotazníku, ktorý požaduje verejný obstarávateľ vyplniť zo strany záujemcov o PTK do 21.7.2023. Dotazník je dostupný TU.
Účelom predbežných trhových konzultácií (ďalej len „PTK“) je informovanie trhu o pripravovanom obstarávaní a predovšetkým overenie reálnosti, objektívnosti a primeranosti požiadaviek na plnenie predmetu zákazky u relevantných a skúsených hospodárskych subjektov tak, aby následné verejné obstarávanie podporovalo otvorenú hospodársku súťaž. Súčasne má verejný obstarávateľ v úmysle konzultovať určité otázky týkajúce sa podmienok súťaže (spôsob stanovenia ceny, obchodné podmienky plnenia zákazky a pod.) 
Predmetom PTK sú najmä otázky týkajúce sa týchto oblastí:
· optimálna dĺžka kontraktu;
· spôsob nákupu zemného plynu a stanovenie jednotkovej ceny;
· obsah zmluvných podmienok plnenia zákazky;
· možnosti poskytnutia nadštandardných služieb. 
V prípade potreby budú môcť záujemcovia, ktorí vyplnili dotazník, vyššie uvedené okruhy tém prediskutovať s verejným obstarávateľom na osobnom/online rokovaní.
Verejný obstarávateľ bude následne zákazku zadávať ako centrálna obstarávacia organizácia prostredníctvom zriadeného DNS na predmet „Dodávka elektrickej energie a zemného plynu", ktorý je dostupný na: https://josephine.proebiz.com/sk/tender/38546/summary  
V prípade, ak má dodávateľ zemného plynu záujem zúčastniť sa tejto zákazky a nie je doposiaľ registrovaný v danom DNS, verejný obstarávateľ odporúča zaslať svoju Žiadosť o účasť v danej kategórii DNS čím skôr.
3. Identifikácia predmetu obstarávania podľa CPV kódov
09123000-7 Zemný plyn
4. Požiadavky na záujemcov
Záujemcami o účasť na prípravných trhových konzultácií môžu byť hospodárske subjekty, ktoré sú oprávnené dodávať zemný plyn; túto skutočnosť si verejný obstarávateľ preverí z dostupných registrov alebo požiada záujemcu o predloženie dokladu, ktorý túto skutočnosť preukazuje. 
Vzhľadom na účel prípravných trhových konzultácií požaduje verejný obstarávateľ vyplnenie dotazníka zástupcom záujemcu s dostatočnými technickými vedomosťami o portfóliu záujemcu a technických parametroch predmetu budúcej zákazky. V prípade realizácie osobného/online stretnutia, verejný obstarávateľ považuje za vhodnú jeho účasť na tomto stretnutí. 
Všetky náklady a výdavky spojené s účasťou na PTK znáša záujemca bez akéhokoľvek finančného nároku na verejného obstarávateľa.
5. Účasť na prípravných trhových konzultáciách a ich priebeh
Verejný obstarávateľ požaduje, aby záujemcovia o účasť na PTK vyplnili dotazník dostupný TU v lehote do 21.7.2023. 
Verejný obstarávateľ si vyhradzuje právo na základe údajov získaných z vyplnených dotazníkov vyzvať vybraných záujemcov o PTK na osobné/online stretnutie za účelom upresnenia poskytnutých informácií.
S ohľadom na komplexnosť problematiky môžu byť záujemcovia v prípade potreby pozvaní 
na účasť na PTK viackrát z dôvodu postupného upresňovania technických a iných požiadaviek 
na základe konzultácií s ostatnými záujemcami. V prípade jednoduchých doplňujúcich otázok si verejný obstarávateľ vyhradzuje právo tieto konzultovať so záujemcami prostredníctvom elektronickej komunikácie.
Z každého ústneho kola PTK verejný obstarávateľ dodatočne vypracuje zápisnicu, ktorá bude účastníkom ústneho kola doručená elektronicky na odsúhlasenie. Takto odsúhlasená zápisnica účastníkom PTK nebude zverejnená, stáva sa súčasťou spisu verejného obstarávateľa. 
Komunikácia počas PTK bude prebiehať elektronicky, prostredníctvom IS Josephine na adrese: https://josephine.proebiz.com/sk/tender/43793/summary 	
Po ukončení PTK verejný obstarávateľ zverejní Zápis o priebehu PTK. Prostredníctvom tohto Zápisu verejný obstarávateľ oznámi najmä podstatné informácie, ktoré získal od účastníkov PTK, a ktoré viedli k zmene, prípadne úprave prípravnej zadávacej dokumentácie.
Verejný obstarávateľ si vyhradzuje právo upravovať informácie týkajúce sa priebehu a obsahu PTK kedykoľvek počas ich trvania. O prípadných zmenách bude verejný obstarávateľ informovať dostatočne vopred.
Komunikačným jazykom v priebehu PTK bude slovenský alebo český jazyk.
Verejný obstarávateľ príjme primerané opatrenia na zabezpečenie ochrany dôverných informácií, ktorú môžu byť v rámci konzultácií poskytnuté. Záujemca o PTK označí informácie, ktoré považuje za dôverné, a s ktorými vyžaduje primerané zaobchádzanie.

V Bratislave dňa 13.7.2023 


	Ing. Juraj Nyulassy
	Predseda predstavenstva  

